stanford-oval/wikipedia huggingface dataset:
עין אל-חילווה
התנגשויות בין הפת"ח לארגונים איסלאמיסטים

ב-30 ביולי 2023 חוסל גנרל פת"ח, אבו אשרף אל ארמושי, ושלושת שומרי ראשו, על ידי אנשי הג'יהאד האסלאמי. מה שיצר סכסוך בין הארגונים. איסלאמיסט מ"הקבוצה אל-שבאב אל-מוסלמית" נהרג אף הוא ושישה נוספים, כולל מנהיג הקבוצה, נפצעו. הפסקת אש סוכמה בשעה 18:00 בערב במהלך פגישה של פלגים פלסטיניים, כולל פת"ח, והשתתפו בה גם אנשי אמל וחזבאללה. אונר"א השעתה את השירותים בתוך המחנה עקב האלימות, אך פתחה את בתי הספר שלה למשפחות שנמלטו מהלחימה. יותר מ-2,000 איש עזבו את המחנה תוך כדי הלחימה. המשך הלחימה בספטמבר, לאחר הפרת הפסקת אש, עם החלטת פת"ח לנקום את ההתנקשות ולמצוא את הרוצחים, הוביל לעימותים חוזרים ונוספים שהותירו חמישה הרוגים ולמעלה מ-50 פצועים. הפרות רבות של הפסקות אש הובילו להסכמה סופית ב-14 בספטמבר, במטרה למסור את הרוצחים לשלטונות המחנה.
ב-29 בספטמבר, כחלק מההסכם והשקט החדש, הוצב כוח אבטחה פלסטיני בבית ספר בעין אל-חילווה, במקום החמושים שכבשו את המתחם, עם מטרה להבטיח את חזרת הלימודים בסוף אוקטובר. הכוח הכלל 55 אנשי מיליציה מקבוצות שונות, כולל החזית הדמוקרטית לשחרור פלסטין ואסבת אל-אנסאר.
הערות שוליים

↑  אתר אונר"א, Search UNRWA, UNRWA (באנגלית)
↑  "Impact of Syrian unrest on Ain Al-Hilweh camp". Middle East Monitor (באנגלית בריטית). 2014-04-27. נבדק ב-2017-04-10.
↑  לאחר סיום הקרב בעין חילווה. סרטון מאתר YouTube
↑  יצחק מרדכי, ‏אוגדת הגליל במלחמת של"ג, מערכות 413, יולי 2007 .
↑  כתבי סוכנויות הידיעות, צה"ל [!] הרג מפקד מחבלים בכיר, ידיעות אחרונות, 5 בנובמבר 1985, עמוד 5.
↑  סמיר קציר, אל-נהאר (לבנון), 1.10.2004, כמצוטט ב"לקט ממאמריו של העיתונאי הלבנוני שנרצח סמיר קציר", בפרסומי "המכון לחקר תקשורת המזרח התיכון" (ממרי)
↑  העימות בצפון לבנון בין צבא לבנון לבין ארגון פתח אלאסלאם, שלוחת אלקאעדה בלבנון, באתר מרכז המידע למודיעין ולטרור, 30 במאי 2007
↑  המרכז הירושלמי לענייני ציבור ומדינה מחנה הפליטים עין אל-חילווה הפך ל"מדינת המופת שלא קמה" עבור פעילי ג'יהאד וסוחרי נשק.
↑  ספיר ליפקין, ‏הקרבות בעין אל-חילווה: החיסול שהסעיר את מחנה הפליטים הפלסטיני בדרום לבנון - והתיעודים, באתר ‏מאקו‏, 1 באוגוסט 2023
↑  FRANCE24.English (30 ביולי 2023). "Lebanon clashes kill six in Palestinian refugee camp". France 24 (באנגלית). נבדק ב-1 באוגוסט 2023. {{cite web}}:  (עזרה)
↑  FRANCE24.English (30 ביולי 2023). "Lebanon clashes kill six in Palestinian refugee camp". France 24 (באנגלית). נבדק ב-1 באוגוסט 2023. {{cite web}}:  (עזרה)
| --- | --- |
בקרת זהויות :  NLI: 987007349384405171  VIAF: 49144647639008955771   WorldCat (עם VIAF): 49144647639008955771
עלייה לקבר

עלייה לקבר היא מנהג המשמר את זכרו של המת. אדם נוהג לעלות לקבריהם של קרובי משפחתו. יש העולים לקבר של אדם הנערץ עליהם. פולחן קברי קדושים מקובל בדתות אחדות.
ביהדות

ביהדות נהוג לעלות לקברו של קרוב שנפטר ולקיים אזכרה ביום סיום השבעה, ביום ה"שלושים", ומדי שנה ביום השנה. שומרי מצוות מקיימים באזכרה טקס לפי כללים קבועים, אך עלייה לקבר ואזכרה נהוגים גם אצל חילונים. כן יש הנוהגים לעלות לקבר בערב ראש השנה ובערב יום הכיפורים (מנהג זה הוזכר על ידי הרמ"א וקודם לכן על ידי המהרי"ל). יש הנוהגים לבקר בקבר לעיתים קרובות יותר, כחלק מאבלותם.
יש הנוהגים להניח אבן על גבי המצבה טרם עזיבתם את הקבר. למנהג ישנם כמה טעמים.
קברי צדיקים זוכים לביקורים של קהל רב של מאמינים, במיוחד בימים מיוחדים לעלייה לקבר המסוים, אך גם בכל שאר ימות השנה. עלייה לקברי צדיקים מוזכרת כבר בתלמוד הבבלי, שם מסופר שבעת שליחותם של שנים עשר המרגלים הלך כלב בן יפונה לחברון כדי לבקר בקברי האבות במערת המכפלה ולהתפלל שם.
עלייה לקבר אישים נערצים

קברים של אחדים ממנהיגי מדינת ישראל ומנהיגי הציונות זוכים לביקורים מאורגנים של תלמידים וקבוצות אחרות, כחלק משימור זכרם ומורשתם. עם קברים אלה נמנים קברם של דוד בן-גוריון ורעייתו פולה במדרשת בן-גוריון, קבר הרצל בהר הרצל ועוד.
קבריהם של כוכבי פופ אחדים זוכים אף הם לביקורי מעריצים. עם אלה נמנים קבריהם של הזמרת אדית פיאף והזמר ג'ים מוריסון בבית הקברות פר לשז בפריז וקברו של הזמר אלביס פרסלי ב"אחוזת גרייסלנד".
הערות שוליים

↑  הנחת אבן על קבר באתר ישיבה.
↑  תלמוד בבלי, מסכת סוטה, דף ל"ד, עמוד ב'.
עודד בורלא

| --- | --- |
אין תמונה חופשית
 לידה:  23 ביוני 1915 ירושלים, האימפריה העות'מאנית 
 פטירה:  26 ביולי 2009 (בגיל 94) תל אביב-יפו, ישראל 
 מדינה:  ישראל 
 מקום לימודים:  בצלאל אקדמיה לאמנות ועיצוב ירושלים 
 שפות היצירה:  עברית 
 תקופת הפעילות:  1936–2009 (כ־73 שנים)
 פרסים והוקרה:  פרס ביאליק (2008)  פרס זאב לספרות ילדים ונוער (2006, 1992)  פרס אקו"ם 
 
עודד בורלא (23 ביוני 1915 – 26 ביולי 2009) היה סופר, משורר, מאייר וצייר ישראלי.
ביוגרפיה

בורלא נולד בירושלים כבן הבכור לסופר יהודה בורלא, ממשפחה ספרדית מיוחסת, ולרעייתו מרים בת משה גולדברג. במהלך מלחמת העולם הראשונה גויס אביו לצבא העות'מאני ובסיומה נשלח מטעם ועד הצירים לדמשק להקים בית ספר עברי ליהודי העיר. עודד בילה כחמש שנים מילדותו שם. במשפחה היו ארבעה ילדים, ביניהם האח יאיר בורלא והאחות עפרה בורלא אדר. לאחר הולדת האחות צוריה שבה המשפחה לארץ ישראל והתיישבה בזכרון יעקב ועברה לאחר זמן קצר לחיפה, בה למד בורלא בבית הספר הריאלי. מיוזמתו ובהסכמת הוריו עבר ללמוד בבית הספר בקיבוץ בית אלפא ומשם עבר ללמוד בבית הספר החקלאי מקוה ישראל. לאחר מכן עבר לירושלים ולמד שלוש שנים בבית הספר לאמנות "בצלאל", שם הכיר את אשתו סוזן, אזרחית אמריקאית, עמה נישא בתום לימודיו.
בקיץ 1939 הציג בגלריה לאמנות כ"ץ את תערוכת ציוריו הראשונה שכללה ציורי שמן ותרשימים בפחם.
בשנת 1940 יצא עם רעייתו לארצות הברית והשניים התיישבו בעיר ניו בדפורד שבמסצ'וסטס. שם עסק בעבודות שונות. מאוחר יותר מצא משרה כמורה לעברית בבית ספר יסודי באטלנטיק סיטי.
באוקטובר 1947 הציג תערוכת יחיד של ציוריו בניו יורק.
באביב 1948 שימש כמדריך למתנדבים יהודים במחנה הכשרה בניו ג'רזי. הוא הצטרף לקבוצת מתנדבים שיצאה את ארצות הברית במאי אותה שנה בספינה לארץ ישראל. זמן קצר לאחר הקמת המדינה עגנה הספינה בביירות, וקבוצה של 69 צעירים ישראלים ואמריקאים, ובורלא ביניהם, הורדה מן הספינה ונכלאה במחנה בבעלבכ. הקבוצה שוחררה לאחר כשישה שבועות, לאחר שכולם נאלצו להישבע שישובו לארצות הברית. השבויים הועלו על אותה הספינה, ורובם ירדו בפלרמו ומשם הגיעו לישראל.
בשנים 1951–1953 שימש בורלא כקריין וכעורך תוכניות לשידור העברי של קול אמריקה. בד בבד למד והשתלם בציור, בעיצוב אריגים ובאמנות. הוא שב לישראל בשנת 1955, והיה מורה לציור, לגרפיקה, והציג מתערוכותיו בישראל ומחוצה לה. בין שאר עיסוקיו גם הוציא תקליט שירי ילדים, שהוא עצמו חיבר את המלים והלחין את השירים.
את ספרו הראשון, "מכתבים לליאורה", כתב בגיל 45. הספר יצא לאור ב-1960 וכלל אוסף מכתבים אמיתיים שכתב לבת-אחותו ליאורה, בעת שהותו בארצות הברית.
בשנות ה-70 כתב את התסריט לסדרת הטלוויזיה "רגע עם דודלי". בשנות ה-80 כתב גם עבור כתב העת לילדים "פילון".
לאחר יציאתו לגמלאות היה מבקר בבתי ספר ברחבי הארץ, שם קרא והציג בפני הילדים את סיפוריו. הוא הפסיק פעילות זו כאשר הגיע לגיל 80.
סיפוריו של בורלא התפרסמו ביותר מ-70 ספרים. הוא כתב ואייר שלל ספרים לילדים. ספריו מלאי הומור, איגיון (נונסנס) ומוזרויות לשון. בספרו "הספר הגדול של עודד בורלא" רוכזו סיפורים מתוך ספריו (שאת רובם קשה להשיג כיום).
בספריו של בורלא דמויות רבות של חיות ביניהן: צרצר, סוס, פנדה, תנין, זיקית, חמור, נמלה. לדבריו, כתב סיפורים על 346 בעלי חיים שונים.
בשנת 1996 כתב את ספרו האחרון. בשנת 2008 הוציא אוסף משיריו.
בשנת 2006 התגלתה בגופו מחלת סרטן העור.
בורלא נפטר בעיר מגוריו תל אביב ונטמן בבית העלמין קריית שאול. הוא הותיר אחריו את טליה רעייתו. מנישואיו הקודמים לסוזן (נפטרה בישראל ב-1974) הותיר בן ובת.
ביוגרפיה > הוקרה

פרס זאב לספרות ילדים ונוער על מכלול יצירתו לילדים, 1992
פרס אקו"ם למפעל חיים בתחום הספרות
פרס ביאליק לספרות יפה, 2008
ספריו

| --- | --- |
 מכתבים לליאורה, הוצאת עם עובד, 1960. הוצאה מחודשת – ידיעות ספרים, 2009  שירים מכל הצבעים, עם עובד, 1964  א-ב של סוסים, עם עובד, 1964  סיפורים וחרוז, עם עובד, 1967  הביטי טליה, עם עובד, 1967  קמיורה, הוצאת הקיבוץ המאוחד, 1969  שלוש ועוד כחול, עם עובד, 1970 - זכה בציון לשבח מטעם פרס אסתר רבינוביץ ב-1973  רכבת החלומות, עם עובד, 1972  זוג זוגות, עם עובד, 1972  הרפתקאות נמילי, עם עובד, 1974  יש לנו כלבלב שחום כלם קוראים לו , מוציא לאור: שירים מכל הצבעים, תל אביב, 1974.  בבקר יום בהיר אחד נשמע בלול קול, שירים מכל הצבעים, תל אביב, 1974.  יצאתי שלשום לטיל קצת ברחוב כי נמאס לי, שירים מכל הצבעים, תל אביב, 1974.  על ראש גבעה על יד הרטוב, שירים מכל הצבעים, תל אביב, 1974.  במדבר שם באוסטרליה מעשה זה לי ספרו, שירים מכל הצבעים, תל אביב, 1974.  שישה צבים ביום חמים פגשו איש את רעהו, שירים מכל הצבעים, תל אביב, 1974.  בזווית החדר לא רחוק מהמסמר, שירים בכל הצבעים, תל אביב, 1974.  חמורל'ה, חמוריקו, וחמורון., שירים מכל הצבעים, תל אביב, 1974  פלפל ירק צמח בצל היה מבריק שמן, שירים מכל הצבעים, תל אביב, 1974.  על ענף סנאי יושב ובין כפיו אגוז, שירים מכל הצבעים, תל אביב, 1974.  קר חם ואביב, עם עובד, 1975  למה חיכה הקוברה?, עם עובד, 1975  סוד ורוד, הקיבוץ המאוחד, 1976  פנדי הפנדה, עם עובד, 1977  בתוך הבחוץ, עם עובד, 1978:  בארץ הצפרגול, הוצאת צ'ריקובר, 1978  אבא, אמא ואני, עם עובד, 1979  הדרקון השובב, הקיבוץ המאוחד, 1979  היה היה טיגריס, עם עובד, 1979 • כמו סיפורים, ספרית שפן הסופר, 1980 כוכבים בדשא, הוצאת רוניגל, 1980  אחרי הרחוק ולפני הקרוב, רוניגל, 1983  חצי חלום, רוניגל, 1983  לפעמים הירח שמח, רוניגל, 1983  שם סודי, האתגר, 1984  בית יתומים לפילים, הוצאת תגא, 1986  לפינגווין יש נזלת, זמורה-ביתן, 1987  איך נברא העולם, זמורה-ביתן, 1987  אחרי המבול, זמורה-ביתן, 1987  סיפורי אבוקדו, זמורה-ביתן, 1988  התירוץ של נוני התנין, הוצאת סירקיס, 1988  1+1+1=3, (אחד ועוד אחד ועוד אחד שוה שלש), מוציא לאור: זמורה-ביתן, תשמ"ח, 1988.  הספר הגדול של עודד בורלא - אוסף סיפורים, עם עובד, 1990  ברוש הרצל, הוצאת זמורה-ביתן, 1993  משה, דוד, גלית וכו', זמורה-ביתן, 1993  מי רוצה להיות דחליל?, ספרית פועלים, 1996  חרוזים שובבים, הוצאת לילך, 1996  חיוך בכל פינה: אנתולוגיה, ידיעות ספרים, 2005  עם פרח של תכלת בדש, (שירים), איור ועצוב - פפי מרזל, עריכה : חגי ברקת, מוציא לאור : דני ספרים, קריית גת, תשס"ח, 2008.  נשף מסכות, עם עובד, 2018
ספריו > מתרגומיו

קארקופינו ז'ירום, חיי יום-יום ברומא: בדורו של אוגובטוס ,(תרגום - עודד בורלא, עריכה מדעית - צבי יעבץ), מוציא לאור: עם הספר, תל אביב, סדרה: חיי יום-יום בעולם העתיק, ספר 5, 1967.
שינגביז: שירים אינדיאניים על אהבה, מלחמה ומוות, עקד, תל אביב, 1973.
ספריו > מהספרים שאייר

לא יאומן!: 300 סיפורים מוזרים, אבל אמיתיים, לקט וערך: חיים שכטר, (חיים אבי אורי - שמו הספרותי של המחבר), ציורים - עודד בורלא, אחיאסף, ירושלים, תשכ"א.
הערות שוליים

↑  Art Show in Tel Aviv, פלסטיין פוסט, 28 ביולי 1939
↑  עודד בורלא, ב"חנות הספרים של איתמר"
↑  Bourla Show, פלסטיין פוסט, 26 בספטמבר 1947
↑  מזכרונותיו של מתנדב המח"ל אלי קינג (באנגלית)
↑  אורח לשבת, שהשמחה במעונו, מעריב, 15 ביוני 1951
↑  נורית קנטי, "עודני ילד", מעריב, 15 במאי 2008.
| 0 | 1 | 2 |
| --- | --- | --- |
| הקודם: אורי אורלב, רות אלמוג, רחל חלפי | פרס ביאליק לספרות יפה במשותף עם ישעיהו קורן, ישראל אלירז  2008 | הבא: לאה איני, שלומית כהן-אסיף, מרדכי גלדמן |
| --- | --- |
בקרת זהויות :  NLI: 987007313895705171  GND: 1202573703  ISNI: 0000 0000 7152 0100  LCCN: n88263536  MusicBrainz: 4ba05db5-f226-4c52-aa21-5da4126130d4  VIAF: 91003925   WorldCat (עם VIAF): 91003925
עין איתמר

| --- | --- |

בריכת עין איתמר
 שם נוסף:  עין אורה, עין אל-בלד
 מיקום המעיין
 מדינה:  ישראל
 מחוז:  ירושלים
 אזור:  דרום מערב ירושלים
 קואורדינטות:  31°44′27″N 35°08′49″E﻿ / ﻿31.740958333333335°N 35.14698333333333°E﻿ / 31.740958333333335; 35.14698333333333
 גובה:  675 מטר מעל פני הים
 נתוני המעיין
 סוג זרימה:  מעיין איתן
 סוג נביעה:  מעיין שכבה
 גישה למעיין
 נגישות לציבור:  פתוח
 he
עין איתמר, המוכר גם בשמות עין אורה ועין אל-בלד, הוא מעיין שכבה בשטח גן לאומי הרי יהודה. המעיין ממוקם בסמוך לשביל ישראל כקילומטר דרומית למושב עמינדב בגדה הצפונית של נחל רפאים.
תיאור המעיין

עין איתמר הוא מעיין שכבה הנובע ברכס לבן מנקבה באורך 10 מטרים החצובה בצלע ההר. בקצה הנקבה נקווים מי המעיין לבריכה. ממדי הבריכה כ-2x4 מטרים ועומקה כ-1.3 מטרים.
נקבת המעיין גדולה מספיק לאפשר לאדם להיכנס לתוכה ומאפשרת גישה עד לנביעת המים מהסלע.
מתחת לבריכה קיים חלל עם דרך גישה מצד ההר, שכרגע חסום ברובו בעפר. מקומיים מספרים שמתחת לבריכה  ישנה גומחה ייעודית להבערת אש לטובת חימום המים בחורף.
מסביב למעיין ניתן למצוא שרידים של הכפר שהקיף אותו בעבר, כולל טרסות חקלאיות ובוסתנים. בקרבת המעיין עצי תאנה ואלון.
מקור השם

שם המעיין "עין איתמר" נקבע[דרושה הבהרה] ב-1998 לזכרו של חסיד ברסלב ותושב מושב אורה, איתמר דורון, שנרצח בפיגוע במקום, מירי מחבלים פלסטינים תושבי בית לחם שארבו לרוחצים במקום ב-13 באוקטובר 1998. אחרי הרצח נמלטו המחבלים ברכבו של דורון. אחד המחבלים המשיך לבצע רצח נוסף לפני שנאסר, ברח פעמיים מהכלא הישראלי עד שנהרג באוקטובר 2001. המחבלים היו מארגון הטרור חמאס. משפחתו וחבריו של איתמר שיפצו את המעיין וחקקו לוח זיכרון לזכרו מעל פתחת נקבת המעיין. לימים האשים אביו של איתמר, צבי דורון, את הממסד הדתי ואת אמונתו של בנו כי ״אלוהים שומר עליו״ כאחד הגורמים למותו, וציין את העובדה כי השאיר את המפתחות ברכב באמצעותו נמלטו המחבלים.
המעיין מכונה לעיתים גם "עין אורה, על שם המושב הסמוך.
בערבית המעיין קרוי "עין אל-בלד" (בערבית: عين إلى بليد, כלומר, מעיין הכפר) וקרוי כך משום שהיה המעיין הראשי של הכפר אל-ולג'ה ששכן במקום עד למלחמת העצמאות; במסגרת מבצע ההר נכבש הכפר לאחר קרב קשה ותושביו פונו לגדה הדרומית של נחל רפאים, בעקבות כך המעיין ננטש אך שמו נשאר. המעיין חולק שם זה עם מעיינות נוספים בארץ שהיו ״מעיין הכפר״, ביניהם מעיין בפאתי עוספיא.
אירועי הדרת נשים

המעיין היה בין המעיינות במוקד מאבק של ארגוני נשים כנגד הדרת נשים במעיינות ירושלים על ידי גברים חרדים שתבעו בעלות על המעיינות, וזאת בעקבות מספר אירועי אלימות שאירעו במקום. בקיץ 2018 הגיעו פעילות במחאה כל שבוע למעיינות כדי להתרחץ בהם במטרה להקשות על גירושן בידי גברים חרדים שהשתמשו במעיינות כמקוואות.
ביולי 2018 נחסמה ניקבת המעיין בבטון על ידי אלמוני במטרה למנוע מנשים להתרחץ במעיין. הניקבה נפתחה מחדש על ידי פעיל במחאה נגד הדרת נשים. באוגוסט הפסיקה מובילת המאבק את המחאה בעקבות איומים על חייה. שדולת הנשים וארגונים נוספים פנו ליועץ המשפטי לממשלה בבקשה לאכוף את הסדר במעיינות, ולכך התחייב השר לביטחון פנים גלעד ארדן.
למרות זאת, אירועי אלימות נוספים אירעו במעיין גם בקיץ 2019, מה שהוביל את משטרת ישראל להתחייב להגביר את נוכחותה במקום.
ראו גם

עין לבן
עין במבה
הערות שוליים

1 2  עין אל בלד: בריכה קטנה ומטריפה, באתר ynet, 4 באוגוסט 2006
1 2 3 4  מיכל דובינסקי, עין איתמר - עין אל בלד - עין אורה באתר טיולי, 5 ביולי 2020
1 2  עין אורה - עין איתמר - עין אל בלד, באתר באלי לטייל, אוקטובר 2019
↑  גלעד לאיתמר דורון
1 2  ״הממסד הדתי אשם במות בני״ זועק צבי דורון, אביו של איתמר דורון ז״ל, מכתב שכתב צבי דורון לנשיא המדינה, 21 באוקטובר 2018
↑  מחבל חמאס שרצח שני ישראלים ברח מהכלא בשכם, באתר וואלה, 17 ביולי 2000
↑  בכיר בחמאס חוסל בחברון ופעיל נוסף בטול כרם; המשך כוננות בשרון, באתר גלובס, 31 באוקטובר 2001
↑  עמירה הס ומאת עמוס הראל, 2 בכירים בחמאס ו-4 שוטרים פלשתיניים נהרגו מירי צה"ל, באתר הארץ, 31 באוקטובר 2001
↑  הפלשתינים לכדו את רוצחו של דניאל ורגס, שהודה גם ברצח איתמר דורון במושב אורה, באתר גלובס, 28 באוקטובר 1998
↑  בני מוריס, לידתה של בעיית הפליטים הפלסטינים  1947–1949, הוצאת עם עובד, 1991, עמ' 293.
↑  נתנאל לורך, קורות מלחמת העצמאות, עמ' 445.
↑  מעיין הכפר עוספיא - עין אל בלד, באתר מסלולים
1 2  מאיה הורודניצאנו‏, פנייה ליועמ"ש: פעל נגד התנכלות לנשים במעיינות בירושלים, באתר וואלה, 31 באוגוסט 2018
↑   ניר חסון, אלמוני רוקן מעיין באזור ירושלים, על רקע ניסיון להדיר נשים מרחצה במקום, באתר הארץ, 16 ביולי 2018
1 2 3  ורד פלמן, ניסו לרחוץ במים וספגו איומים: "המעיין שלנו מאז ומתמיד", באתר כאן – תאגיד השידור הישראלי, 12 ביוני 2019
1 2  אלון לוי, למרות הבטחת המשרד לביטחון פנים: הדרת הנשים במעיינות באזור ירושלים נמשכת, מיינט ירושלים, 18 ביוני 2019
↑  שלומי הלר, השוביניזם הדוחה במעיין ליד אורה: צעירות התלוננו נגד חרדים, כל העיר ירושלים, 14 ביוני 2019
עין איתמר - מימין פתח הנקבה
לוח הזיכרון לזכרו של איתמר דורון ז״ל
עיבוד אותות קול

אות שמע
פסקול בסרט
עיבוד אותות קול או עיבוד קול הוא עיבוד או שינוי מכוון של אותות קול או שמע בצורה ספרתית או אנלוגית המתבצע לרוב על ידי התקנים אלקטרוניים, ומערכות מחשב, אשר קולטים את הקול באמצעות מיקרופון, ממירים לתחום הספרתי ומבצעים על הנתונים עיבוד אותות ספרתי או עיבוד אותות אנלוגי, מאחסנים את הפלט, דוחסים או משדרים  ופולטים אותו לאחר העיבוד על ידי רמקולים. התחום השייך לעיבוד אותות בהנדסת חשמל ופיזיקה.
תחום השמיעה האנושי משתרע בין 20 הרץ ל-20 קילו הרץ ונקבע על ידי הפיזיולוגיה של השמיעה האנושית ופסיכולוגיה הנחקר על ידי תחום הפסיכו-אקוסטיקה.
יישומים

יישומי עיבוד קול קיימים בתחומים רבים ומגוונים החל ממכשיר טלפון פשוט ועד מערכות מתוחכמות ומורכבות הכוללות יכולות לזיהוי דיבור, זיהוי תווית קול מסוימת של אדם מסוים בתחום מודיעין אותות כדוגמת מערכת אשלון המסוגלת לקלוט מיליוני שיחות ברחבי העולם ולזהות מתוכם טרוריסט מבוקש.  
עיבוד הקול נעשה בחומרה או בתוכנה או שילוב של שניהם. מקודדי קול למשל קיימים בכל מערכות אלקטרוניקה ביתית החל מנגן מדיה כגון iPod, DVD, מערכות קולנוע בית וסטריאו, מערכות VOIP ותוכנות כדוגמת סקייפ.
התקנים לעיבוד קול במוזיקה

בהקלטת מוזיקה משתמש טכנאי הקול במספר התקני עיבוד בסיסיים:
מיקסר (מאנגלית: Mixer, מערבל) – התקן הקולט אותות קול ממקורות שונים ומנתב אותם לערוצים שונים, מגביר או מנמיך אותם לפי צורכי המעבד כדי ליצור איזון בין הכלים והצלילים השונים.
אקולייזר (מאנגלית: equalizer, משווה) – משמש לתיקון צליל ומשווה תדרים לשם שינוי בעקומת ההיענות (frequency response) במערכות קול, הוא משמש גם למניעת משוב אקוסטי (פידבק). ההתקן מעניק אפשרות להגביר או להנמיך תחומי תדרים של צלילים, וזאת על מנת ליצור איזון ותחושת "צליל נקי".
התקני אפקטים – התקנים הקולטים אותות קול ומבצעים בו שינויים או תוספות. האפקטים המקובלים היום הם Reverb – הד מרוח, Delay – הד מחזורי. ניתן ליצור אין ספור סוגי אפקטים. כיום מכשירים אלה הם בעלי מעבדים דיגיטליים, אך בעבר על מנת לקבל אפקט מריחה השתמשו בקפיץ ברזל שבעזרת חיבורו לממברנה שהשמיעה את הצליל, הרעידה את הקפיץ, הקפיץ שמר על רעידה דועכת גם לאחר שהפסיקו את פעולת המברנה, הרעידה נקלטה על ידי מיקרופון והועברה חזרה למיקסר.
סוגי עיבוד > סינון רעשים

בין יתר צורות העיבוד ניתן למנות גם סינון רעשים. ניתן להסתכל על כל אות בציר הזמן, כלומר עוצמה כתלות בזמן, וניתן להסתכל עליו בציר התדר: עוצמה כתלות בתדר מסוים. כך למעשה נוח לראות כי אותות שמע מורכבים מכמה תדרים. ישנו תחום תדרים צר אשר אוזן האדם מסוגלת לשמוע. תדרים קיצוניים בתוך תחום זה, למשל צפצוף בתדר גבוה, עלולים להישמע כרעשים. לצורך כך ניתן לבנות מסננים ספרתיים או אנלוגיים, חלקם אפילו משתמשים רק בדגימות של האות, כך שאלה מעבירים (מגבירים) את התדרים שאותם אנו מעוניינים לשמוע, ואינם מעבירים (מנחיתים) את התדרים הלא רצויים.
ישנם 4 סוגים בסיסיים של מסננים:
LPF – Low Pass Filter, מסנן המעביר תדרים נמוכים בלבד ומנחית תדרים גבוהים. (לאחר סינון נשמע קול בס עמוק)
HPF – High Pass Filter, מסנן המעביר תדרים גבוהים בלבד ומנחית תדרים נמוכים. (לאחר סינון נשמע קול גבוה וצפצפני)
BPF – Band Pass Filter, מסנן המעביר רק תדרים מסוימים ואת היתר לא מעביר. אפשר למשל להיעזר בו כדי "להיפטר" ממידע בתדרים שאוזן האדם בין כה אינה שומעת ולכן שמירתם נחשבת "בזבוז".
BSF – Band Stop Filter, מסנן המנחית רק תחום תדרים מסוים ואת היתר מעביר. לדוגמה, אם הרעש מופיע בתדר לא קיצוני, הנשמע לאוזן, ונרצה "להיפטר" ממנו תוך ויתור על מידע חיוני שחלקו נמצא גם הוא בתדר זה, נשתמש במסנן זה.
סוגי עיבוד > עיבוד אותות פיזי

במעבר גלים בתוך חומרים (לדוגמה דרך דלת) הקול שאנו שומעים משתנה, עצם התקדמות גל הקול באוויר, מתקדמים רק תדרים ספציפיים ויש לנו מסננים טבעים שמתרחשים עקב מעבר הקול דרך עצמים.
ראו גם

מיקרופון
אקוסטיקה
גלי קול
קול
קידוד אודיו
נרמול אודיו
הקלטה דיגיטלית
פלאנג'ינג
עיבוד אות מוזיקלי
מסנן אודיו BPF
עונת 2007/2008 ביורוליג

עונת 2007/2008 ביורוליג הייתה העונה ה-51 של תחרות אירופית לקבוצות כדורסל והשמינית שאורגנה על ידי Euroleague Basketball Company.
המשחק הראשון התקיים ב-22 באוקטובר 2007 ותחרות הסתיימה ב-4 במאי 2008. בתחרות השתתפו 24 קבוצות.
העונה הסתיימה בניצחון של צסק"א מוסקבה, זה היה הניצחון השישי בתולדות המועדון.
רמונאס שישקאוסקאס (ליטא) מצסק"א מוסקבה נבחר לכדורסלן המצטיין של העונה.
טרייג'ן לנגדון (ארצות הברית) מצסק"א מוסקבה נבחר לכדורסלן המצטיין של פיינל פור.
מתכונת התחרות

24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-2 ניצחונות. פיינל פור נערך בפלאסיו דה דפורטס דה לה קומונידד דה מדריד, מדריד.
שלבי הגמר > בית ד'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | איטליה מונטפסקי סיינה | 6 | 4 | 2 | 465 | 427 | 38 |
| 2. | סרביה פרטיזן | 6 | 4 | 2 | 440 | 430 | 10 |
| 3. | יוון פנאתינייקוס | 6 | 3 | 3 | 430 | 446 | 16- |
| 4. | טורקיה אפס פילזן | 6 | 1 | 5 | 426 | 458 | 32- |
שלבי הגמר > בית ה'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | ספרד טאו קרמיקה | 6 | 5 | 1 | 510 | 467 | 43 |
| 2. | טורקיה פנרבחצ'ה אולקר | 6 | 3 | 3 | 493 | 488 | 5 |
| 3. | ליטא ליאטובס ריטאס | 6 | 2 | 4 | 506 | 507 | 1- |
| 4. | יוון אריס ט.ט. בנק | 6 | 2 | 4 | 448 | 495 | 47- |
שלבי הגמר > בית ו'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | ישראל מכבי תל אביב | 6 | 4 | 2 | 516 | 496 | 20 |
| 2. | יוון אולימפיאקוס | 6 | 4 | 2 | 443 | 436 | 7 |
| 3. | ספרד ריאל מדריד | 6 | 3 | 3 | 489 | 493 | 4- |
| 4. | ליטא ז'לגיריס קובנה | 6 | 1 | 5 | 457 | 480 | 23- |
שלבי הגמר > בית ז'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | רוסיה צסק"א מוסקבה | 6 | 4 | 2 | 448 | 386 | 62 |
| 2. | ספרד ברצלונה | 6 | 3 | 3 | 393 | 383 | 10 |
| 3. | ספרד אוניקאחה מאלגה | 6 | 3 | 3 | 412 | 418 | 6- |
| 4. | איטליה לוטומטיקה רומא | 6 | 2 | 4 | 383 | 449 | 66- |
שלבי הגמר > השלבים המתקדמים

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |   ישראלמכבי תל אביב |   ישראלמכבי תל אביב | 85 | 74 | 88 |   |  |  |  |  |  |  |  |  |  |  |  |  |  |
|  |   ספרד ברצלונה |   ספרד ברצלונה | 75 | 83 | 75 |   |  |  |  |  |  |  |  |  |  |  |  |  |  |
|  |   ספרד ברצלונה |   ספרד ברצלונה | 75 | 83 | 75 |   |   |   ישראלמכבי תל אביב |   ישראלמכבי תל אביב | 92 |  |  |   |  |  |  |  |  |  |
|  |  |  |  |  |  |   |   |   ישראלמכבי תל אביב |   ישראלמכבי תל אביב | 92 |  |  |   |  |  |  |  |  |  |
|  |  |  |  |  |  |   |   |   איטליה מונטפסקי סיינה |   איטליה מונטפסקי סיינה | 85 |  |  |   |  |  |  |  |  |  |
|  |   איטליהמונטפסקי סיינה |   איטליהמונטפסקי סיינה | 73 | 86 |  |   |   |   איטליה מונטפסקי סיינה |   איטליה מונטפסקי סיינה | 85 |  |  |   |  |  |  |  |  |  |
|  |   איטליהמונטפסקי סיינה |   איטליהמונטפסקי סיינה | 73 | 86 |  |   |  |  |  |  |  |  |   |  |  |  |  |  |  |
|   |   טורקיה פנרבחצ'ה אולקר |   טורקיה פנרבחצ'ה אולקר | 66 | 65 |  |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |   ישראל מכבי תל אביב |   ישראל מכבי תל אביב | 77 |  |  |
|  |  |   |   |   |   |   |   |   |   |   |   |   |   |   |   רוסיהצסק"א מוסקבה |   רוסיהצסק"א מוסקבה | 91 |  |  |
|   |   רוסיהצסק"א מוסקבה |   רוסיהצסק"א מוסקבה | 74 | 83 | 81 |   |  |  |  |  |  |  |   |  |  |  |  |  |  |
|  |   יוון אולימפיאקוס |   יוון אולימפיאקוס | 76 | 73 | 56 |   |  |  |  |  |  |  |   |  |  |  |  |  |  |
|  |   יוון אולימפיאקוס |   יוון אולימפיאקוס | 76 | 73 | 56 |   |   |   רוסיהצסק"א מוסקבה |   רוסיהצסק"א מוסקבה | 83 |  |  |   |  |  |  |  |  |  |
|  |  |  |  |  |  |   |   |   רוסיהצסק"א מוסקבה |   רוסיהצסק"א מוסקבה | 83 |  |  |   |  |  |  |  |  |  |
|  |  |  |  |  |  |   |   |   ספרד טאו קרמיקה |   ספרד טאו קרמיקה | 79 |  |  |   | משחק על המקום השלישי | משחק על המקום השלישי | משחק על המקום השלישי | משחק על המקום השלישי |  |  |
|  |   ספרדטאו קרמיקה |   ספרדטאו קרמיקה | 74 | 55 | 76 |   |   |   ספרד טאו קרמיקה |   ספרד טאו קרמיקה | 79 |  |  |   |  |  |  |  |  |  |
|  |   ספרדטאו קרמיקה |   ספרדטאו קרמיקה | 74 | 55 | 76 |   |  |  |  |  |  |  |  |  |  |  |  |  |  |
|   |   סרביה פרטיזן |   סרביה פרטיזן | 66 | 76 | 68 |   |   |   |   |   |   |   |   |   |  |  איטליה מונטפסקי סיינה | 93 |  |  |
|   |   |   |   |   |   |   |   |   |   |   |   |   |   |   |  |  ספרדטאו קרמיקה | 97 |  |  |
שלבי הגמר > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 4 במאי 2008 | רוסיהצסק"א מוסקבה | 77:91 | ישראל מכבי תל אביב | פלאסיו דה דפורטס דה לה קומונידד דה מדריד, מדריד. צופים: 13,480 שיפוט: סטלוס קוקולקידיס (יוון),  דניאל הריזואלו (ספרד)   סרדאן דוז'אי (קרואטיה) |
| 4 במאי 2008 |  |  | ויל ביינום (29)   יותם הלפרין (9)  עומרי כספי (9)   טרנס מוריס (13)   ניקולה וויצ'יץ' (2)    אלכס גרסיה  (2)   דייוויד בלו (5)   אסטבן באטיסטה (14) | פלאסיו דה דפורטס דה לה קומונידד דה מדריד, מדריד. צופים: 13,480 שיפוט: סטלוס קוקולקידיס (יוון),  דניאל הריזואלו (ספרד)   סרדאן דוז'אי (קרואטיה) |